Missatge: No és que tanquin, però Mediapro que té almenys el 75% de les accions de la cadena, s'ha venut la participació al grup espanyol Vocento. Llegiu vosaltres mateixos aquest extracte de la notícia que publica l´Avui: Mediapro es ven a Vocento el 75 per cent de les accions de Flaix TV L'operació comporta la castellanització del canal Redacció BARCELONA E l grup Mediapro ha arribat a un acord amb Grupo Vocento per a la venda del 75 per cent de les accions de Flaix TV, l'emissora de continguts musicals que van llançar Miquel Calçada i Carles Cuní a l'hora de traslladar a la pantalla televisiva la fórmula de la ràdio Flaix FM. L'acord ha de rebre el vistiplau de la Generalitat per ser vàlid. Un portaveu de Grupo Vocento va confirmar ahir l'existència de l'acord, que forma part dels plans estratègics del grup i comportarà la castellanització de Flaix TV. Segons el portaveu, una part de la programació del canal s'ha de tocar per fer-la apta per a l'entrada en els circuits d'inversió publicitària que es desenvolupen en l'àmbit estatal. El Grupo Vocento compta ara amb 33 emissores de televisió local, que s'afegeixen a la resta de mitjans que controla, entre els quals hi ha capçaleres de premsa i Punto Radio. Segons Vocento, si el control sobre Flaix TV es fa efectiu, la intenció es dur el model "a tot el territori espanyol". .... Si tot això es confirma, s´haurà acabat amb un altre mitjà totalment en català i que a més es fa pensant en clau de Països Catalans. Molta CityTV, Localia, TeleTaxi que s´escampen per tot arreu i en canvi l´únic canal digne (nacionalment parlant) primer se´l acorrala a les comarques del voltant de Barcelona i ara el volen assimilar a la resta de emissores espanyolitzades.
Emocions: fear
distrust

Resposta: Flaix TV i Ràdio Flaix són tot un exemple de normalització lingüística i també nacional en un sector difícil però irrenunciable. Crec que la feina que fan ha estat sovint menystinguda i el temps els posarà al seu lloc... Endavant Flaix TV!
Emocions: anticipation